《云溪叔父赐饮大梅花下以疏影横斜暗香浮动分韵得动字》
宋代·张绍文

清沟泂寒波，怪石乱扶拥。轻风捲浓云，天际孤月涌。

主人宴亲宾，会合意弥重。列炬照寒梅，繁星粲脩陇。

清香逼诗魂，吟兴欲飞动。酩酊归去来，严城角三弄。

作者简介：张绍文（生卒年不详）字庶成，润州（今江苏镇江）人。张榘之子。《江湖后集》卷一四载其词四首。